โรงเรียนเรยีนาเชลีวิทยาลัย

โรงเรียนเรยีนาเชลีวิทยาลัย ( หรือ ร.ช.) เป็นโรงเรียนสตรี เปิดสอนตั้งแต่ชั้นอนุบาลจนถึงมัธยมศึกษาปีที่ 6 ตั้งอยู่ที่ตำบลช้างคลาน อำเภอเมืองเชียงใหม่ จังหวัดเชียงใหม่ เป็นโรงเรียนในเครือเดียวกับโรงเรียนมาแตร์เดอีวิทยาลัย

เรยีนาเชลี มาจากภาษาละติน Regina Coeli แปลว่าราชินีแห่งสวรรค์ ซึ่งเป็นสมัญญาหนึ่งของพระนางมารีย์พรหมจารี

ประวัติโรงเรียน 
ปี พ.ศ. 2472 พระคุณเจ้าเรอเน แปร์รอส ประมุขมิสซังคาทอลิกกรุงเทพฯ ได้ร้องขอคณะอุร์สุลินแห่งสหภาพโรมัน ณ กรุงโรม ประเทศอิตาลี ให้มาตั้งโรงเรียนสตรีขึ้นที่จังหวัดเชียงใหม่ ทางคณะจึงให้อธิการิณีคณะอุร์สุลินที่โรงเรียนมาแตร์เดอีมาสำรวจพื้นที่เพื่อตั้งโรงเรียน โรงเรียนเรยีนาเชลีวิทยาลัยจึงได้เริ่มก่อสร้างขึ้นในช่วงต้นปี 2474 แล้วเสร็จต้นปี พ.ศ. 2475 โดยลักษณะอาคารในช่วงแรก มีลักษณะเป็นรูปตัว L ยาว 86 เมตร กว้าง 9 เมตร โดยมี ห้องนอนนักเรียนประจำ ห้องน้ำ ห้องอาหาร ห้องประชุม

ศิษย์เก่าที่มีชื่อเสียง 
 พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
 เจ้ากอแก้วประกายกาวิล ณ เชียงใหม่ ธิดาคนสุดท้องในจำนวน 3 คนของเจ้ากาวิละวงศ์
 ยิ่งลักษณ์ ชินวัตร อดีตนายกรัฐมนตรีของประเทศไทย และนักธุรกิจ
 เดือนเต็มดวง ณ เชียงใหม่ อดีตนายกเทศมนตรีนครเชียงใหม่
 ศาสตราจารย์เกียรติคุณ ดร.ณัฐ ภมรประวัติ อดีตอธิการบดีมหาวิทยาลัยมหิดล
 ธัญลักษณ์ โชติพิบูลศิลป์  นักกีฬายิงปืน 1 เหรียญทอง 1 เหรียญเงินทีมชาติไทย ในการแข่งขันกีฬาเอเชี่ยนเกมส์ ครั้งที่ 15 ที่กรุงโดฮา ประเทศกาตาร์
 พิมลวรรณ หุ่นทองคำ ผู้ประกาศข่าวประจำสถานีโทรทัศน์ไทยทีวีสีช่อง 3 พิธีกรรายการผู้หญิงถึงผู้หญิง
 นภัส จิวะกิดาการ นักร้องชาวไทย
 พิมพ์พัชร วัชรเสวี นักแสดงและผู้ประกาศรายการประจำสถานีโทรทัศน์ไทยทีวีสีช่อง 3
 รัญดภา มันตะลัมพะ รองอันดับ 1 มิสทีนไทยแลนด์ 2010 และนักแสดงประจำสถานีโทรทัศน์สีกองทัพบกช่อง 7
 ณัฏฐณิชา ดังวัธนาวณิชย์ นักแสดงประจำสถานีโทรทัศน์ช่องสาม
 เพ็ญพักตร์ ศิริกุล นักแสดง/นางแบบ
 ชิดจันทร์ ห่ง นักแสดงช่อง 3
 สุนิสา เจทท์ นักแสดงช่อง3
 ฐานิดา มานะเลิศเรืองกุล เน็ตไอดอล เป็นที่รู้จักในนาม”พิมฐา”
อรเณศ ดีคาบาเลส นักแสดงหญิงชาวไทย

อ้างอิง

แหล่งข้อมูลอื่น 
 โรงเรียนเรยีนาเชลีวิทยาลัย

โรงเรียนในอำเภอเมืองเชียงใหม่
โรงเรียนเอกชนในจังหวัดเชียงใหม่
โรงเรียนคาทอลิกในเขตมิสซังเชียงใหม่
โรงเรียนสตรีในประเทศไทย
โรงเรียนที่ก่อตั้งในปี พ.ศ. 2475